Diari Oficial de la Generalitat Valenciana


Sumari del DOGV 2855, del 24-10-1996 (1996/839664)

RESOLUCIÓ de 16 de juliol de 1996, del president de la Comissió Territorial d'Urbanisme d'Alacant, per la qual es fa públic l'Acord de la Comissió Territorial d'Urbanisme de 2 de febrer de 1996, que fa referència a l'aprovació definitiva del Pla Parcial Ermita II del municipi de Xàbia.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2855

Data del DOGV
:   24-10-1996

Secció del DOGV
:   ALTRES DISPOSICIONS

Número del document
:   1996/839664


Data del document
:   16-07-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 16 de juliol de 1996, del president de la Comissió Territorial d'Urbanisme d'Alacant, per la qual es fa públic l'Acord de la Comissió Territorial d'Urbanisme de 2 de febrer de 1996, que fa referència a l'aprovació definitiva del Pla Parcial Ermita II del municipi de Xàbia.   
La Comissió Territorial d'Urbanisme, en sessió del dia 2 de febrer de 1996, va adoptar l'acord següent:  
«Vist l'expedient de referència i d'acord amb els següents  
Antecedents de fet  
Primer  
L'Ajuntament, en la sessió plenària de 26 de maig de 1994, en va acordar l'aprovació provisional, després de complir els tràmits d'aprovació inicial el 25 de novembre de 1993, i exposició pública, per mitjà d'anuncis apareguts en el Butlletí Oficial de la Província, de 2 de febrer de 1994; en el Diari Oficial de la Generalitat Valenciana, de 3 de febrer de 1994, i en un dels diaris de més difusió provincial el 28 d'octubre de 1994, sense que s'hi hagen presentat al·legacions.  
Segon  
La Comissió Territorial d'Urbanisme, en la sessió del dia 7 d'abril de 1995, va acordar suspendre'n l'aprovació definitiva de l'expedient de referència, fins que no se solucionen determinades deficiències que foren comunicades a l'Ajuntament.  
Tercer  
L'Ajuntament, el 3 de novembre de 1995, va presentar una nova documentació de solucions, aprovada en el Ple de 29 de desembre de 1955.  
Quart  
La documentació està integrada per memòria informativa i justificativa, plànols d'informació i ordenació, ordenances, pla d'etapes, estudi econòmic i financer.  
Cinqué  
Aquest expedient té per finalitat desenvolupar el sector del Pla General, anomenat Montgó 2 (M-2), del sòl urbanitzable programat extensiu vinculat al primer quadrienni, amb una superfície de 172.077,39 metres quadrats, parcialment delimitat per la carretera provincial AP-1.320, al sud i un camí asfaltat a l'est.  
Sisé  
Desenvolupa un planejament residencial extensiu de baixa densitat (5 habg./ha), corresponent a una unitat elemental, segons els criteris d'ordenació estructural del pla general que estableixen factors determinants quant a:  
1. La xarxa viària definida pel Pla General d'Obres i Urbanisme i formada per dos carrers paral·lels a la carretera de Jesús Pobre i una transversal a ambdós que discorre al costat del barranc central, que defineix clarament entre ambdós una columna vertebral del pla.  
2. La situació dels terrenys davall del Montgó, que limiten en part en la zona nord amb la zona verda de sistema general en la part baixa del Parc Natural del Montgó.  
3. Les dimensions mínimes establertes pel Pla General d'Obres i Urbanisme per a les parcel·les resultants i la tipologia d'edificabilitat d'aquestes.»  
Seté  
Consta en l'expedient l'informe de l'Agència del Medi Ambient, de 2 de maig de 1991, en els termes següents:  
«Atesa l'afecció al Parc Natural del Montgó d'aquest, li comunique que seria convenient que en el límit amb la zona A (de màxima protecció) del Parc Natural hi haguera una zona esmorteïdora constituïda per una barrera vegetal segons les característiques mediambientals de la zona. En aquesta sentit, es proposa per a l'execució d'aquest Pla Parcial que la zona verda de cessió se situe al llarg de la confrontació entre els límits del parc natural i l'esmentat Pla.»  
Vuité  
Consta en l'expedient l'informe de la Confederació Hidrogràfica del Xúquer, de 17 de juny de 1992, i s'hi assenyalen les condicions següents:  
«1. S'autoritza al sol·licitant l'execució de l'obra de canalització del barranc que limita amb la part oest de la finca de la seua propietat situada en el terme municipal de Xàbia, de conformitat amb les característiques que figuren en la documentació presentada en l'expedient. [...]  
8. Aquesta autorització no faculta per si sola per a executar obres a zones de servitud de carreteres, camins o de ferrocarrils, etc. Tampoc no faculta per a realitzar cap tipus d'abocador d'aigües residuals a canalitzacions públiques afectades per a això, si es desitja, s'haurà de tramitar l'expedient corresponent.»  
Consideracions tecnicojurídiques  
Primera  
La tramitació s'estimarà correcta d'acord amb el que estableixen els articles 116 del text refós, del 127 al 130 del Reglament de Planejament, per remissió del 138.2 de l'esmentat text legal.  
Segona  
La documentació s'estima completa de conformitat amb l'article 83.5 del text refós de 1992 i els articles del 57 al 63 del Reglament de Planejament.  
Tercera  
Les determinacions contingudes en aquest expedient es consideren, en línies generals, correctes una vegada han sigut solucionades les observacions indicades en l'anterior acord de la Comissió Territorial d'Urbanisme.  
Quarta  
D'acord amb el que estableix la disposició transitòria segona, apartat 1r, i la disposició transitòria novena de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, una vegada transcorregut un any des de l'entrada en vigor d'aquesta llei (és a dir, 14 de desembre de 1995) no podran aprovar-se instruments de planejament no adaptats a la mencionada llei, de conformitat amb les disposicions de la legislació anterior, sense que prèviament s'atorgue la corresponent prorroga per part del conseller d'Obres Públiques, Urbanisme i Transports.  
Cinquena  
La Comissió Territorial d'Urbanisme és competent per a l'adopció d'aquest acord a l'empara del que disposa l'article 118.3.b) del Text Refós de la Llei sobre el Règim del Sòl i Ordenació Urbana, aprovat per Reial Decret Legislatiu 1/1992, de 26 de juny, i l'article 5 del Reglament dels òrgans Urbanístics de la Generalitat Valenciana, aprovat per Decret 137/1990, de 30 de juliol, del Consell de la Generalitat Valenciana.  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de disposicions de pertinent aplicació, la Comissió Territorial d'Urbanisme acorda:  
Aprovar definitivament el Pla Parcial Ermita II del municipi de Xàbia.  
Això no obstant, l'eficàcia d'aquest expedient es troba supeditada al fet que prèviament el conseller d'Obres Públiques, Urbanisme i Transports atorgue la pròrroga corresponent, d'acord amb el que disposen les disposicions transitòries segona i novena de la Llei 6/1994, de 15 de novembre, Reguladora de l'Activitat Urbanística.  
El president de la Comissió Territorial d'Urbanisme, el dia 28 de juny de 1996, va dictar la resolució següent:  
«Vist l'acord adoptat per la Comissió Territorial d'Urbanisme, en sessió 2 de febrer de 1996, pel qual es va aprovar definitivament l'expedient de referència, i que supedita la publicació i, per tant, l'eficàcia del mencionat acord, al fet que el conseller d'Obres Públiques, Urbanisme i Transports concedisca la pròrroga per a l'aprovació definitiva a la qual fa referència la disposició transitòria 2.1 de la Llei 6/1994, de 15 de novembre, Reguladora de l'Activitat Urbanística.  
Vista així mateix la resolució adoptada pel conseller d'Obres Públiques, Urbanisme i Transports, de 14 de febrer de 1996, per la qual es resol concedir una pròrroga perquè els instruments que van tenir entrada en la Conselleria d'Obres Públiques, Urbanisme i Transports, abans que haguera transcorregut el primer any de vigència de la Llei Reguladora de l'Activitat Urbanística, puguen continuar tramitant-se i aprovant-se de conformitat amb les disposicions de la legislació anterior, resolc:  
Ordenar immediatament la publicació de l'esmentat acord d'aprovació definitiva només a l'efecte de l'entrada en vigor, i es recorda a l'Ajuntament la necessitat que es publique íntegrament en el Butlletí Oficial de la Província d'Alacant les ordenances i les normes urbanístiques, a l'efecte de la seua vigència, de conformitat amb el que estableix el Text Refós de la Llei sobre el Règim del Sòl i Ordenació Urbana, aprovat per Reial Decret Legislatiu 1/1992, de 26 de juny, i l'article 70 de la Llei 7/1985, de 2 d'abril, Reguladora de les Bases de Règim Local. Així mateix, s'haurà de notificar el contingut de la resolució a tants interessats com apareguen en l'expedient.»  
Contra aquest acord, que no posa fi a la via administrativa, s'hi podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, segons disposen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú, i 23.1 del Reglament dels òrgans Urbanístics de la Generalitat Valenciana.»  
Alacant, 16 de juliol de 1996.- El president de la Comissió Territorial d'Urbanisme: Fernando Modrego Caballero.